OzLabs/hebrew-wiki-articles huggingface dataset:
בצרה (ירדן)

שרידי היישוב העתיק ליד הכפר המודרני, 2006
בָּצְרָה הוא שמה של עיר עתיקה הנזכרת בתנ"ך, ששכנה בדרום ממלכת ירדן של היום. העיר העתיקה מזוהה עם הכפר המודרני בֻּצֵירָה (או בוסירה; בערבית: بصيرا). שרידי העיר שוכנים בהרי ירדן 20 ק"מ דרומית לטפילה (היא תופל המקראית), קרוב לעיר שובכ. העיר הייתה אחת הערים החשובות בממלכת אדום, ושימשה כנראה כעיר הבירה של הממלכה.

== בצרה במקרא ==
השם "בצרה" בהתייחס לאדום מופיע שמונה פעמים במקרא. העיר סימלה עבור הנביאים את אדום.

שמה של העיר מופיע במקרא לראשונה ב, בהם מצוינים המלכים שמלכו באדום, ויש ציון שאחד ממלכי אדום, יובב בן זרח, מקורו מבצרה: . גם ב נכתב שלאחר מותו של בֶּלַע בֶּן-בְּעוֹר, מלך אחריו יובב בן זרח מבצרה.

הנביאים עמוס, ישעיהו וירמיהו חזו את חורבנה של בצרה. בספר עמוס בצרה מוזכרת יחד עם תימן, כשהנביא אומר: ()

ב העוסק בכעס האלהים על  כל הגויים בצרה מוזכרת בפרט ואדום בכלל, המרמז על היותה העיר הראשית בממלכה. ב 'נכתב: . לעומת זאת ,ב, בצרה כבר מופיעה כשם המסמל את אדום והוא מקביל לה: . עוסק בחורבן אדום. גם שם, כמו בעמוס, יש הקבלה בין אדום לתימן. ב נכתב: . בהמשך של אותו פרק, ב, כמו בישעיהו יש הקבלה בין בצרה ואדום:  לעומת זאת ,ב נאמר: 

ב נאמר: והפרוש שניתן לכך הוא שבצרה נקראה גם עיר מבצר או מבצר. קשר זה מופיע גם ב, בהמשך הפרק המציין את מלכי אדום: 

על פי התיאור של בצרה ב, בצרה שכנה במקום גבוה מוקף גאיות, שם נאמר בתיאור בצרה: 

==זיהוי בצרה וממצאים==
אוסביוס מקיסריה, בספרו האונומסטיקון, עושה הבחנה בין מבצר ובצרה. באונומסטיקון 124 שורה 20 הוא מזהה את מבצר עם Mabsara, שנמצאה בסמוך לפטרה בארץ גיבאליני. מקום זה מופיע אצל גיאורגיוס מקיפרוס בשם Mamopsora בחבל פטרה. לעומת זאת בצרה מופיע באונומסטיקון 46 שורה 11 בשם Bosor תוך ציון שהיא נמצאת בהרי אדום, ללא מתן מידע נוסף.

אדוארד רובינסון, כומר וחוקר מקרא שחי במאה ה-19, היה הראשון שהציע לזהות את בצרה שבמקרא עם הכפר בוצירה ליד טפילה. בעקבותיו זוהה המקום כבצרה המקראית גם על ידי אלואיס מוסיל, מזרחן ותאולוג אוסטרי-צ'כי. נלסון גליק חפר באתר וגילה בו שרידים מתקופת הברזל, כולל חרסים אדומיים. על פי השרידים, שכן במקום יישוב מבוצר, שחלש על הדרך הראשית בארץ אדום ועל מכרות הנחושת שבצפון הערבה. ממצאים אלה אישרו את הצעת הזיהוי של בצרה המקראית. בנוסף, נמצאו באתר שרידים מהתקופה הנבטית ומתקופות מאוחרות יותר.

כחמישה ק"מ צפונית מזרחית לבצרה, נמצא אתר ארכאולוגי בשם "קלעת סלע". זוהי במת סלע בגובה 880 מטר מעל פני הים, ושטחו של האתר כ-82 דונם. במקום התגלתה כתובת על גבי סלע של המלך הבבלי נבונאיד, שמלך במאה ה-6 לפנה"ס, שבו הוא מנציח את ניצחונו. השערת החוקרים היא שהאתר שימש כמקום אליו ברחו מלך אדום ובכירי ממלכתו, לאחר שבצרה נכבשה על ידי נבונאיד.

==לקריאה נוספת==
*הערך "בצרה", אנציקלופדיה מקראית: אוצר הידיעות של המקרא ותקופתו - ב : ב - זתר, ירושלים, הוצאת מוסד ביאליק, 1954, עמ' 309

==קישורים חיצוניים==

* [http://www.daat.ac.il/encyclopedia/value.asp?id1=3740 בצרה] באתר דעת, מכללת הרצוג

==הערות שוליים==

קטגוריה:ירדן: אתרים ארכאולוגיים
קטגוריה:אתרים אדומיים
קטגוריה:יישובי המקרא
יחסי ערב הסעודית – קטר

היחסים בין הממלכה הערבית הסעודית למדינת קטר היו מתוחים במהלך כיבושיו של אבן סעוד ושככו לאחר עצמאותה של קטר בשנת 1971.

ב-2016 היחסים נותקו על ידי סעודיה בעקבות חידוש יחסי איראן–קטר. בדצמבר 2020 פורסם ששתי המדינות מתכוונות לחדש את יחסיהם (בתיווך אמריקני). ב-5 בינואר 2021 תם המשבר הדיפלומטי הקטרי והיחסים בין המדינות חודשו.

== היסטוריה ==
אבן סעוד רצה בסיפוח קטר בשנות העשרים ושנות השלושים של המאה ה-20 אך הקטרים העדיפו לעבור להיות מדינת חסות בריטית. בשנת 1971, כאשר קטר הפכה עצמאית ובריטניה ויתרה על סמכותה באזור, בית סעוד הסעודי ביסס יחסיו עם קטר, עם משפחת המלוכה בית ת'אני, עם יזמים קטרים, ועם שבטים שהיו פזורים ברחבי חצי האי קטר. בתקופה זו היו לקטר ולערב הסעודית הרבה סממנים משותפים וציות לאידיאלוגיית הווהאביזם, כך שמרו שתי המדינות על יחסים טובים.

היחסים חוו התקררות עם כניסתו של חמד בן ח'ליפה אאל ת'אני לתפקיד אמיר קטר, היחסים התקררו בגלל כוחה העולה של קטר וחששה של ערב הסעודית שהיא תהיה יותר משפיעה ממנה. הסכסוך הוא סכסוך המתבטא גם דתית וגאופוליטית כאשר שתי המדינות הן מדינות מוסלמיות אדוקות, המסתמכות בחוקיהן על חוקי האסלאם. לסכסוך קרא המדען הפוליטי נביל אנסארי "המלחמה הקרה במפרץ".

ביוני 2017 הודיעה ערב הסעודית על ניתוק היחסים עם קטר באופן מוחלט, לאחר סנקציות רבות שהטילה ערב הסעודית על קטר יחד עם מצרים, בחריין ואיחוד האמירויות הערביות ודרישות רבות ממנה, התקשר בספטמבר תמים בן חמד אאל ת'אני לנסיך מוחמד בן סלמאן אאל סעוד וביקש להתדיין איתו על המשבר ועל דרישות ארבע המדינות. לאור החמרת היחסים מתכננת ערב הסעודית לבנות את תעלת סלווה אשר תהפוך למעשה את קטר לאי.

ב-3 בדצמבר 2020 פורסם שסעודיה וקטר מתכוונות לחדש את יחסיהם הדיפלומטיים בתיווך אמריקני. ב-5 בינואר 2021 נחתם הסכם חידוש היחסים בין המדינות.

== יחסים כלכליים ==
נכון ליוני 2017 כ-40% מהמזון של קטר, כמו גם חומרי בנייה הגיעו דרך הגבול היבשתי עם סעודיה.

== הערות שוליים ==

*
נמל התעופה שטוטגרט

נמל התעופה שטוטגרט () הוא נמל תעופה בינלאומי של שטוטגרט, בירת מדינת באדן-וירטמברג שבגרמניה. מאז 2014 נקרא השדה על שמו של ראש העירייה לשעבר מנפרד רומל. השדה הוא השישי בגודלו בגרמניה ובשנת 2015 עברו בו 10.5 מיליון נוסעים, וממנו יוצאות טיסות לערים שונות באירופה כמו גם לאטלנטה.

השדה נמצא כ-13 ק"מ דרומה משטוטגרט.

== היסטוריה ==
השדה הוקם ב-1939 כדי להחליף את שדה התעופה בובלינגן (Böblingen). ב-1945 השתלטו כוחות הצבא האמריקני על השדה, והוא הוחזר לשליטת הרשויות הגרמניות ב-1948. במהלך המלחמה הקרה שימש חלקו הדרומי של שדה התעופה את הצבא האמריקני ונקרא שדה התעופה אכטרדינגן.

ב-1948 האורך הוארך מסלול ההמראה ל-1,800 מטרים, וב-1961 הוארך ל-2,250. הרחבה נוספת נעשתה ב-1996 אז הוארך המסלול ל-3,348 מטרים. הטרמינל המקורי שהוקם ב-1938 הוחלף ב-2004. בנמל התעופה ארבעה טרמינלים בהם יכולים לעבור כ-12 מיליון נוסעים. בשדה התעופה של שטוטגרט עומדים לרשות נוסעים ותיקים ונוסעים מהשורה הראשונה ארבעה טרקלינים: טרקלין לופטהנזה לכל אורחי Star Alliance, טרקלין Ell-Beinhorn למחזיקי כרטיסי חבר שונים, כמו מועדון Diners, הטרקלין של אייר פראנס וטרקלין מועדון המנהלים, המיועד לנוסעים מועדפים של חברות תעופה שונות.<ref></ref>

לאחר מותו של ראש העירייה לשעבר מנפרד רומל בנובמבר 2013 פוליטיקאים מקומיים הציעו לקרוא לשדה התעופה על שמו. ההצעה עוררה ויכוח ציבורי שכן מנפרד היה בנו של הגנרל המפורסם ארווין רומל. ביולי 2014 הוחלט כי שדה התעופה יקרא Flughafen Stuttgart - Manfred Rommel Flughafen.

== קישורים חיצוניים ==

* 

== הערות שוליים ==

שטוטגרט
קטגוריה:שטוטגרט: מבנים
קטגוריה:מבנים ואתרים שתכנן ארנסט זאגביל
פסאודו-פלוטרכוס

פסאודו-פלוטרכוס הוא השם המוסכם שניתן למחברים הלא ידועים של מספר חיבורים פסאודואפיגרפים שיוחסו לסופר היווני פלוטרכוס (המאות ה-1 וה-2 לספירה), אולם כיום ידוע שלא נכתבו על ידו.
בין החיבורים הללו:
* "חיי עשרת הנואמים" (ביוונית: Βίοι τῶν δέκα ῥητόρων; בלטינית: Vitae Decem Oratorum) - ביוגרפיות של עשרת הנואמים האטיים באתונה העתיקה, המבוססות על קייקיליוס. ייתכן שמקורן זהה לזה של הביוגרפיות של פוטיוס.
* "הדוקטרינות של הפילוסופים" (ביוונית: Περὶ τῶν ἀρεσκόντων φιλοσόφοις φυσικῶν δογμάτων; בלטינית: Placita Philosophorum)
* "על המוזיקה" (ביוונית: Περὶ μουσικῆς; בלטינית: De Musica)
* "הקבלות קטנות" (בלטינית: Parallela Minora)
* "יחוס אצילי" (בלטינית: Pro Nobilitate)
* "על שמות נהרות והרים"/ "על נהרות" (ביוונית: Περὶ ποταμῶν καὶ ὄρων ἐπωνυμίας; בלטינית: De Fluviorum et Montium Nominibus)
* "על הומרוס"
* "על שלטון יחיד ברפובליקה" (בלטינית: De Unius in Re Publica Dominatione)
* "ניחומים לאפולוניוס" (בלטינית: Consolatio ad Apollonium)

כמה מחיבורים אלה נכללו בכמה מהמהדורות של קובץ החיבורים פרי עטו של פלוטרכוס, "מוראליה".

זמנם של חיבורים אלה מאוחר מעט יותר מפלוטרכוס, אולם כמעט כולם משלהי העת העתיקה (המאות ה-3 וה-4 לספירה).

החוקר דייוויד בלנק (Blank) הראה לאחרונה שהחיבור "Pro Nobilitate" נכתב על ידי ארנול לה פרון (Arnoldus Ferronus, Arnoul Le Ferron) ופורסם לראשונה בשנת 1556.

ההשערה היא כי החיבור הפילוסופי הפסאודו-אפיגרפי "על הגורל", הכלול ב"מוראליה" של פלוטרכוס, הוא יצירה מתקופת הביניים  של הפלאטוניזם, מהמאה ה-2 לספירה.

גם החיבור "מעשה טלאים" (ביוונית: Στρωματεῖς; בלטינית: Stromateis), מקור מידע חשוב לפילוסופיה קדם-סוקרטית, מיוחס בטעות לפלוטרכוס.

ישנם כמה חיבורים המיוחסים לפלוטרכוס, שמקורם ככל הנראה בימי הביניים, כמו למשל "המכתב לטריאנוס".

== קישורים חיצוניים ==
* פסאודו-פלוטרכוס, [https://web.archive.org/web/20081212032317/http://classicpersuasion.org/pw/plu10or/ חיי עשרת הנואמים] 
* [http://penelope.uchicago.edu/Thayer/E/Roman/Texts/Plutarch/Moralia/Parallela_Minora*.html Greek and Roman Parallel Stories] - סיפורים יווניים ורומאיים מקבילים 
* [http://www.perseus.tufts.edu/hopper/text;jsessionid=7240615FA5318FCED0B7F47E595149CD?doc=Perseus%3atext%3a2008.01.0404 Pseudo-Plutarch, Placita Philosophorum] - הדוקטרינות של הפילוסופים 
* [http://www.perseus.tufts.edu/hopper/text;jsessionid=7240615FA5318FCED0B7F47E595149CD?doc=Perseus%3atext%3a2008.01.0402 Pseudo-Plutarch, De musica] - על המוזיקה 
* [http://www.perseus.tufts.edu/hopper/text;jsessionid=7240615FA5318FCED0B7F47E595149CD?doc=Perseus%3atext%3a2008.01.0400 Pseudo-Plutarch, De fluviis] - על נהרות 

== הערות שוליים ==

קטגוריה:אישים שזהותם אינה ידועה
קטגוריה:פסאודואפיגרפיה
קטגוריה:פלוטרכוס
קטגוריה:מחברים כותבי יוונית
חרבקואה

חרבקואה (בספרדית: Jarabacoa) היא העיר השנייה בגודלה במחוז לה וגה שברפובליקה הדומיניקנית.

== היסטוריה ==
למרות שפרטים היסטוריים רבים אינם ידועים עדיין, סביר להניח כי הילידים של האי היספניולה התגוררו בעמק חרבקואה. ההנחה היא כי שם העיר נוצר מתוך המילים "Jaraba" ו-"Coa", כלומר "ארץ המים" בשפתם. יש שחושבים כי הספרדים למעשה כבשו את חרבקואה בחיפושם אחר זהב, אבל נטשו את המקום בגלל עמידותם של הילידים בפני ההתקפות שלהם, או בגלל שלא מצאו מספיק זהב כפי שקיוו, אם כי עד היום ניתן למצוא זהב בנהרות רבים באזור. חרבקואה הייתה שייכת קרוב לוודאי לשבטי המגואה (Maguá) מה שהפך את המקום לחלק מממלכת Cibao. יש עדיין הרבה מקום לעבודה ארכאולוגית בנושא אבל ניתן להניח שהילידים חיו באזור זה זמן רב לפני הגעתו של כריסטופר קולומבוס. החל משנת 1805 אזור זה החל להתאכלס מחדש במהלך הפלישה של האיטי, כאשר ניצולים מן הטבח של סנטיאגו דה לוס קביירוס ולה וגה נמלטו אל ההרים של רכס הקורדיירה המרכזית והתיישבו בעמק חרבקואה. בשנת 1854 הוקם במקום מחנה צבאי והעיר נוסדה באופן רשמי. ב-27 בספטמבר 1858 העיירה קיבלה מעמד של רשות מקומית נפרדת.

== גאוגרפיה ואקלים ==
La Confluencia, Jarabacoa
בחרבקואה יש אקלים מסוג יער גשם טרופי (לפי שיטת קפן לסיווג אקלים). בשל המיקום הטרופי והגובה הרם (525 מטר מעל פני הים) בחרבקואה יש ימים חמים ולילות נעימים במהלך רוב השנה וימים ממוזגים ולילות קרירים במהלך חודשי החורף. בשל הטמפרטורות המתונות, העיר מכונה בפי התיירים "עיר האביב הנצחי."

אחד מאטרקציות התיירות העיקריות בחרבקואה הם ההרים והיופי הטבעי של האזור בשל מיקומו במרכז רכס הקורדיירה המרכזית. זהו גם אחד מנתיבי הגישה המרכזיים אל ההר פיקו דוארטה וגם אל שמורת אבנו ורדה (Ebano Verde). בחרבקואה זורמים שלושה נהרות גדולים: באיגואטה (Baiguate), חימנואה (Jimenoa) ויאקה דל נורטה (Yaque del Norte).

הטמפרטורה הקרה ביותר שנרשמה אי פעם בחרבקואה היא 7.1 מעלות צלזיוס, ב-24 בפברואר 2012.

== כלכלה ==
הכלכלה המקומית מבוססת על חקלאות. היא ידועה בעיקר בתותים שלה ובקפה. חרבקואה ידועה גם במגוון הרחב של הפרחים הפורחים בה.

== מוקדי עניין ==
Jimenoa מפלים
* האוניברסיטה האגרופורסטלית פרננדו ארתורו דה מריניו
* המנזר הסיסטיני סנטה מריה דל אוונחליו
* מפלי חימנואה, מפל באיגואטה, עמק קונסטנסה, השמורה המדעית אבנו ורדה.
* גשר עץ וחבלים מרשים להולכי רגל מעל נהר חימנואה.
* הכפר ההררי חרבקואה.
* מועדון הגולף חרבקואה ובו מסלול עם 9 גומות.

== תרבות ==
הקרנבל המקומי נחגג בחודש פברואר והוא אחד המפורסמים ביותר ברפובליקה הדומיניקנית. ב-16 ביולי נחגג יום גבירתנו של הר הכרמל.
כל חודש יוני מתקיים בחרבקואה, "פסטיבל דה לאס פלורס" ובו מוצגים ונמכרים פרחים רבים, צמחים שונים וסחלבים, כמו גם עבודות יד דומיניקניות שונות.

== חינוך ==
ב-10 בינואר 1997 נפתחה האוניברסיטה האגרופורסטלית פרננדו ארתורו דה מריניו, מכללה קטנה ובה נלמדים בעיקר מקצועות הקשורים לחקלאות ואקולוגיה. בעיר גם נמצא המרכז האקולוגי אאוחניו דה חסוס מרקנו.

== קישורים חיצוניים ==

* [http://dominican-republic.co.il/%d7%97%d7%a8%d7%91%d7%a7%d7%95%d7%90%d7%94-jarabacoa/ חרבקואה] באתר הרפובליקה הדומיניקנית

==הערות שוליים==

קטגוריה:הרפובליקה הדומיניקנית: ערים
קטגוריה:יישובים שהוקמו ב-1854
יוסף יהב

יוסף יהב (1935 – 6 באוגוסט 2016) היה סטטיסטיקאי ישראלי, ממקימי החוג לסטטיסטיקה באוניברסיטת תל אביב, פרופסור בחוגים לסטטיסטיקה באוניברסיטת תל אביב ובאוניברסיטה העברית בירושלים, נשיא האיגוד הישראלי לסטטיסטיקה (1981-1979) וסגן נשיא ומנכ"ל האוניברסיטה העברית (1991–1993).
== ביוגרפיה ==
נולד בירושלים. למד לתואר ראשון בסטטיסטיקה באוניברסיטה העברית בירושלים ולאחר מכן באוניברסיטת סטנפורד. בשנת 1963 קיבל דוקטורט מאוניברסיטת קליפורניה בברקלי.

בנוסף לתרומותיו החשובות בתחום המחקר העיקרי שלו, ניתוח סדרתי, הוא השאיר חותם יישומי משמעותי בתור הסטטיסטיקן הממשלתי השלישי (1994–2001).

הוא היה בין יוזמי המהלך לצירופה של מדינת ישראל לארגון ה-OECD, מהלך שהושלם ב-2010.

== קישורים חיצוניים ==
* 
* 
<div class="mw-content-ltr">
* </div>

קטגוריה:סטטיסטיקאים ישראלים
קטגוריה:מנכ"לי האוניברסיטה העברית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:סגל האוניברסיטה העברית בירושלים: סטטיסטיקה
קטגוריה:סגל הלשכה המרכזית לסטטיסטיקה
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:יהודים הקבורים בהר המנוחות
קטגוריה:ישראלים שנולדו ב-1935
קטגוריה:ישראלים שנפטרו ב-2016
וושי מאוי סיטי - מלון מריוט

וושי מאוי סיטי - מלון מריוט הוא גורד שחקים אשר ממוקם בעיר וושי שנמצאת במחוז ג'יאנגסו שבסין. המגדל, אשר משמש כמלון, מתנשא לגובה של 304 מטרים (997 רגל) וכולל 68 קומות. בניית המגדל החלה בשנת 2008 והסתיימה כעבור 6 שנים, בשנת 2014. מלון מריוט הוא המגדל ה-35 בגובהו בסין וה-88 בגובהו בעולם.

==קישורים חיצוניים==

== הערות שוליים ==

קטגוריה:וושי: גורדי שחקים
המרכז המזרח פסיפי

המרכז המזרח פסיפי (בסינית: 东海商务广场主楼) הוא מתחם גורדי שחקים הממוקם בעיר שנג'ן שבסין. המתחם כולל ארבעה גורדי שחקים: 
* המגדל המרכז המזרח פסיפי A - מתנשא לגובה של 306 מטר (1,004 רגל) וכולל 85 קומות.
* המגדל המרכז המזרח פסיפי B - מתנשא לגובה של 261 מטר (856 רגל) וכולל 85 קומות.
* המגדל המרכז המזרח פסיפי C - מתנשא לגובה של 206 מטר (676 רגל) וכולל 85 קומות. 
* המגדל המרכז המזרח פסיפי D - מתנשא לגובה של 155 מטר (509 רגל) וכולל 85 קומות.  
מגדלים A ו-B משמשים לדירות מגורים ומחוברים בעזרת גשר<ref></ref>. הם הגיעו לגובהם המקסימלי בשנת 2012 והושלמו כשנה לאחר מכן, בשנת 2013. מגדלים C ו-D משמשים לחדרי משרדים, בנייתם הושלמה בשנת 2010.

==קישורים חיצוניים==

== הערות שוליים ==

קטגוריה:שנג'ן: גורדי שחקים
אנטוניה הזקנה

אנטוניה הזקנה (לטינית: Antonia Maior; נולדה במחצית השנייה של המאה ה-1 לפנה"ס) הייתה אצילה רומאית, בתם של מרקוס אנטוניוס ואוקטביה (אחותו של אוקטביאנוס), וסבתו של נירון קיסר.

==ביוגרפיה==
נולדה בתאריך לא ידוע באתונה. אביה היה מרקוס אנטוניוס, ואמה הייתה אוקטביה אחותו של אוקטביאנוס, כך שהיא הייתה קרובת משפחה של שניים מהאישים החזקים ביותר ברומא. הייתה לה אחות קטנה שזכתה לשם אנטוניה הצעירה. זמן קצר לאחר לידתה, עזב אביה אותה ואת אמהּ לטובת אהובתו משכבר הימים, קלאופטרה השביעית מלכת מצרים, ומשפחת אוקטביה חזרה לרומא. לאחר מותו של אנטוניוס, התיר אוקטביאנוס לה ולאחותה ליהנות מעזבונו.

בסביבות שנת 22 לפנה"ס אנטוניה נישאה למדינאי לוקיוס דומיטיוס אהנובארבוס, אשר שימש כקונסול בשנת 16 לפנה"ס. היא ילדה לו שלושה ילדים: דומיטיה הזקנה, דומיטיה לפידה הצעירה (אמהּ של הקיסרית מסלינה), וגנאיוס דומיטיוס אהנובארבוס (אביו הביולוגי של הקיסר נירון). טקיטוס כותב שלמעשה אחותה נישאה לאהנובארבוס, אולם כיום מקובל להאמין שטקיטוס התבלבל.

==קישורים חיצוניים==

==הערות שוליים==

קטגוריה:רומאים בתקופת הקיסרות
קטגוריה:השושלת היוליו-קלאודית
קטגוריה:נשים ברומא העתיקה
קטגוריה:נשים במאה ה-1 לפנה"ס
קטגוריה:נשים במאה ה-1
קטגוריה:נפטרים ב-32
רכבת היונגפראו

{| 

|}
|}
רכבת היונגפראו (בגרמנית: Jungfraubahn או בקיצור JB) הוא קו רכבת ברמה הברנית שבשווייץ, המתחיל בקליינה שיידג ומסתיים בסמוך לפסגת היונגפראו, בתחנת הרכבת הגבוהה ביותר באירופה (בגובה של 3,454 מטרים מעל פני הים).

==תחנות הקו==
{| class="wikitable"
|-
! תמונה !! תחנה !! גובה <small>(במטרים)</small> !! שנת הפתיחה !! חיבור לקווים נוספים
|-
| קליינה שיידגKleine Scheidegg || <center>2,061</center> || <center>1892</center> || ונגרנאלפ
|-
| קרחון אייגרEigergletscher || <center>2,320</center> || <center>1898</center> || 
|-
| אייגרוואנטEigerwand || <center>2,864</center> || <center>1903</center> || 
|-
| אייזמירEismeer || <center>3,158</center> || <center>1905</center> || 
|-
| יונגפראויוךJungfraujoch || <center>3,454</center> || <center>1912</center> || 
|}

==גלריה==
<gallery widths="220px" heights="165px" perrow="4">
 קובץ:Kleine Scheidegg Jungfraubahn Züge.jpg|רכבת יוצאת מתחנת קליינה שיידג
 קובץ:Jungfraubahn Werkstatt Eigergletscher.jpg|רכבות סביב תחנת קרחון אייגר
 קובץ:Jungfraubahn in der Station Eigerwand.jpg|רכבת חולפת על פני תחנת אייגרוואנט
 קובץ:Aletschgletscher2 Jungfraufirn.jpg|החזית החיצונית של תחנת יונגפראויוך
 </gallery>

==ראו גם==
* רכבת ונגרנאלפ

==קישורים חיצוניים==

* 
* [http://www.rail-info.ch/JB/index.en.html רכבת היונגפראו], בפורטל רכבות שווייץ 
* מתיאס פירן, [http://www.spiegel.de/reise/europa/jungfraubahn-kletterfahrt-in-die-eiswelt-a-826320.html רכבת היוגנפראו: טיול טיפוס בעולם של קרח], דר שפיגל, 9 באפריל 2012 
* 
* [http://www.myswitzerland.com/en-il/jungfraujoch-top-of-europe.html רכבת היונגפראו], באתר MySwitzerland 

*
תחנת הרכבת קליינה שיידג

קליינה שיידג (בגרמנית: Kleine Scheidegg) תחנת רכבת הממוקמת במעבר קליינה שיידג ברמה הברנית שבשווייץ. התחנה משמשת את רכבת היונגפראו לפסגת היונגפראו ואת רכבת ונגרנאלפ לגרינדלוולד ולאוטרברונן.

==קווים העוברים בתחנה==
{| class="wikitable"
|-
! קו !! מהלך הקו !! תדירות <small>(רכבות לשעה)</small>
|-
|bgcolor="#D52B1E"| <center>ונגרנאלפ</center> || לאוטרברונן • ונגוואלט • ונגן • אלמנט • קליינה שיידג • אפיגלן • בראנדג • גרינדלוולד גרונט • גרינדלוולד || <center>2</center>
|-
|bgcolor="#D52B1E"| <center>יונגפראו</center> || קליינה שיידג • קרחון אייגר • אייגרוואנט • אייזמיר • יונגפראויוך || <center>2</center>
|}

==נוף הנשקף מהתחנה==
התחנה על רקע ה[[אייגר]]

==ראו גם==
* מעבר קליינה שיידג
* רכבת ונגרנאלפ
* רכבת היונגפראו
* תחנת הרכבת קרחון אייגר
* תחנת הרכבת אלמנט
* תחנת הרכבת אפיגלן

==קישורים חיצוניים==

* [https://web.archive.org/web/20160812234254/http://www.jungfrau.ch/en/tourism/travel-information/railway-stations/kleine-scheidegg תחנת הרכבת קליינה שיידג] באתר רכבת היונגפראו

קליינה שיידג, תחנת הרכבת
קליינה שיידג, תחנת הרכבת
וינסנט יאנסן

וינסנט יאנסן (בהולנדית: Vincent Janssen; נולד ב-15 ביוני 1994) הוא כדורגלן הולנדי המשחק ברויאל אנטוורפן הבלגית בעמדת החלוץ.

==קריירת מועדונים==
יאנסן התחיל את הקריירה שלו בקבוצות ילדים מקומיות עד שבגיל 12 הצטרף למחלקת הנוער של ניימכן ובגיל 15 הצטרף לפיינורד עימה זכה באליפות הולנד לנוער. למרות זאת, שוחרר מפיינורד וחתם באלמיירה סיטי מהליגה ההולנדית השנייה. ב-3 באוגוסט 2013 ערך את הופעת הבכורה שלו באלמיירה בהפסד 2–3 לפולנדם. ב-24 באוגוסט 2013 הבקיע את שער הבכורה שלו בניצחון 1–3 נגד אשילס 29. את עונת הבכורה שלו סיים עם 10 שערים ועונה לאחר מכן בלט עם 19 שערים.

בקיץ חתם באלקמאר מליגת העל ל-4 שנים. ב-30 ביולי 2015 ערך את הופעת הבכורה שלו באלקמאר במשחק נגד איסטנבול בשאקשהיר במסגרת מוקדמות הליגה האירופית. ב-4 באוקטובר 2015 ערך את הופעת הבכורה שלו בליגת העל ההולנדית בניצחון 1–3 נגד טוונטה בה גם כבש את שער הבכורה שלו באקלמאר. ב-24 בינואר 2016 הבקיע שלושער בניצחון 2–4 נגד פיינורד, קבוצת נעוריו. ב-16 באפריל 2016 הבקיע רביעייה בניצחון 1–5 נגד זוולה. אחרי שאת הסיבוב הראשון של הליגה סיים עם 7 שערים, בסיבוב השני הבקיע יאנסן 20 שערי ליגה ושבר שיא כיבושים בסיבוב אחד בן 52 שנים. בנוסף לכך יאנסן גם זכה בתואר "הכדורגלן הצעיר של העונה בהולנד"

ב-12 ביולי 2016 חתם ל-4 שנים בטוטנהאם הוטספר מהפרמייר ליג תמורת 17 מיליון פאונד, ובכך הפך לכדורגלן היקר בהיסטוריה של אלקמאר. ב-8 בספטמבר 2017 הושאל לפנרבחצ'ה עד לסוף העונה לאחר עונת בכורה מאכזבת בטוטנהאם. בפרנרבחצ'ה יאנסן אכזב וכבש רק 4 שערי ליגה. ב-23 ביולי 2019 יאנסן עבר למונטריי מליגת העל המקסיקנית. ב-18 ביוני 2022 חתם לארבע שנים ברויאל אנטוורפן.

==קריירה בינלאומית==
יאנסן ערך את הופעת הבכורה שלו בנבחרת הולנד ב-29 במרץ 2016 במשחק ידידות נגד . במשחק עצמו ניצחה הולנד 1–2 כאשר יאנסן הבקיע את שער הבכורה שלו בנבחרת והוסיף בישול.

נכלל בסגל נבחרת הולנד בטורניר מונדיאל 2022.

== משפחה ==
יאנסן הוא בנה של אלופת העולם (גואיאקיל 1982) ושיאנית העולם בשחייה אנמארי ורסטאפן.

==תארים==
;מונטריי
* אליפות מקסיקו: 2019
* הגביע המקסיקני: 2019/2020
* ליגת האלופות של CONCACAF: 2021

;רויאל אנטוורפן 
* הגביע הבלגי: 2022/2023
* אליפות בלגיה: 2022/2023
* הסופר קאפ הבלגי: 2023

;אישיים
*מלך שערי ליגת העל ההולנדית: 
*הכדורגלן הצעיר של העונה בהולנד: 

==קישורים חיצוניים==

== הערות שוליים ==

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני אלמיירה סיטי
קטגוריה:כדורגלני א.ז. אלקמאר
קטגוריה:כדורגלני טוטנהאם הוטספר
קטגוריה:כדורגלני פנרבחצ'ה
קטגוריה:כדורגלני מונטריי
קטגוריה:כדורגלני רויאל אנטוורפן
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:הולנדים שנולדו ב-1994
תחנת הרכבת קרחון אייגר

קרחון אייגר (בגרמנית: Eigergletscher) היא תחנת רכבת הממוקמת בסמוך לרגלי הר האייגר ברמה הברנית שבשווייץ. התחנה משמשת את רכבת היונגפראו ומקשרת בין מעבר קליינה שיידג ליונגפראו.

==קווים העוברים בתחנה==
{| class="wikitable"
|-
! קו !! מהלך הקו !! תדירות <small>(רכבות לשעה)</small>
|-
|bgcolor="#D52B1E"| <center>יונגפראו</center> || קליינה שיידג • קרחון אייגר • אייגרוואנט • אייזמיר • יונגפראויוך || <center>2</center>
|}

==ראו גם==
* אייגר
* רכבת היונגפראו
* תחנת הרכבת קליינה שיידג
* תחנת הרכבת אייגרוואנט

==קישורים חיצוניים==

קרחון אייגר, תחנת הרכבת
תחנת הרכבת אייגרוואנט

אייגרוואנט (בגרמנית: Eigerwand) היא תחנת רכבת תחתית הממוקמת בתוככי רכס האייגר ברמה הברנית שבשווייץ. התחנה משמשת את רכבת היונגפראו ומקשרת בין מעבר קליינה שיידג ליונגפראו.

==קווים העוברים בתחנה==
{| class="wikitable"
|-
! קו !! מהלך הקו !! תדירות <small>(רכבות לשעה)</small>
|-
|bgcolor="#D52B1E"| <center>יונגפראו</center> || קליינה שיידג • קרחון אייגר • אייגרוואנט • אייזמיר • יונגפראויוך || <center>2</center>
|}

==נוף הנשקף מהתחנה==
[[עמק גרינלוולד, מעבר קליינה שיידג ושיניגה פלאטה במבט מהתחנה]]

==ראו גם==
* אייגר
* רכבת היונגפראו
* תחנת הרכבת קרחון אייגר
* תחנת הרכבת אייזמיר

==קישורים חיצוניים==

אייגרוואנט, תחנת הרכבת
תחנת הרכבת אייזמיר

אייזמיר (בגרמנית: Eismeer) היא תחנת רכבת תחתית הממוקמת בתוככי רכס האייגר ברמה הברנית שבשווייץ. התחנה משמשת את רכבת היונגפראו ומקשרת בין מעבר קליינה שיידג ליונגפראו. אייזמיר היא תחנת הרכבת השנייה בגובהה באירופה, שנייה רק לתחנת הרכבת יונגפראויוך, התחנה הבאה בקו.

==קווים העוברים בתחנה==
{| class="wikitable"
|-
! קו !! מהלך הקו !! תדירות <small>(רכבות לשעה)</small>
|-
|bgcolor="#D52B1E"| <center>יונגפראו</center> || קליינה שיידג • קרחון אייגר • אייגרוואנט • אייזמיר • יונגפראויוך || <center>2</center>
|}

==נוף הנשקף מהתחנה==
קרחון פישר מהתחנה]]

==ראו גם==
* אייגר
* רכבת היונגפראו
* תחנת הרכבת אייגרוואנט
* תחנת הרכבת יונגפראויוך

==קישורים חיצוניים==

אייזמיר, תחנת הרכבת
תחנת הרכבת יונגפראויוך

יונגפראויוך (בגרמנית: Jungfraujoch) היא תחנת רכבת תחתית הממוקמת בתוככי היונגפראו ברמה הברנית שבשווייץ. התחנה משמשת את רכבת היונגפראו המקשרת בין מעבר קליינה שיידג ליונגפראו. בהיותה בגובה של 3,454 מטרים מעל פני הים, יונגפראויוך היא תחנת הרכבת הגבוהה באירופה.

==קווים העוברים בתחנה==
{| class="wikitable"
|-
! קו !! מהלך הקו !! תדירות <small>(רכבות לשעה)</small>
|-
|bgcolor="#D52B1E"| <center>יונגפראו</center> || קליינה שיידג • קרחון אייגר • אייגרוואנט • אייזמיר • יונגפראויוך || <center>2</center>
|}

==נוף הנשקף מהתחנה==
<gallery widths="320px" heights="215px" perrow="2">
 קובץ:2008-07-21View from Jungfraujoch - 3.jpg|מבט לכיוון קרחון אלטש שבוואלה
 קובץ:2012-07-26 Berner Oberland 5496.JPG|מבט לכיוון מעבר קליינה שיידג שבברן
 </gallery>

==ראו גם==
* יונגפראו
* רכבת היונגפראו
* תחנת הרכבת אייזמיר

==קישורים חיצוניים==

יונגפראויוך, תחנת הרכבת
אולכסנדר ז'דנוב

אולכסנדר מיקולאיוביץ' ז'דנוב (באוקראינית: Олександр Миколайович Жданов; נולד ב-27 במאי 1984 בחרקוב) הוא כדורגלן עבר אוקראיני-ישראלי אשר שיחק בעמדת הבלם.

==קריירה==
ז'דנוב התחיל את לשחק כדורגל במחלקת הנוער של מטאליסט חרקוב. בגיל 19 הצטרף לקבוצת האזוביק-קגב חרקוב בה שיחק 3 עונות. בשנת הצטרף ללבוב בה התקשה למצוא את מקומו ולכן הושאל לקניאז'ה שצ'אסלאבה על מנת לצבור דקות משחק. בעונת חזר ללבוב כשחקן הרכב, אך בתום העונה לבוב ירדה לליגה השנייה וז'דנוב עזב את המועדון. בקיץ חתם בקריוובס. ב-18 ביולי 2009 ערך את הופעת הבכורה שלו עבור קריובאס בהפסד 0-3 נגד שחטאר דונצק. בעונת מעמדו בקבוצה היה יציב, אך בשתי העונות שלאחר מכן התקשה לבסס את מעמדו ועזב את המועדון.

בקיץ חזר לליגה השנייה כאשר חתם בפ.צ. פולטבה בה שיחק שנה וחצי. במרץ חתם בסלוצק העולה החדשה לליגת העל הבלארוסית, אך כעבור שלושה חודשים שוחרר מהמועדון. ביולי חזר לאוקראינה וחתם בספייק ז'אצפילבקי מהליגות הנמוכות באוקראינה.

בינואר עלה לישראל וחתם בהפועל בית שאן מליגה א'.

בתום העונה נבחן בהפועל ירושלים ואף בבני סכנין מליגת העל, אך בסופו של דבר חתם במכבי נתניה מליגה הלאומית. ב-21 באוקטובר 2016 ז'דנוב ערך את הופעת הבכורה שלו בנתניה בתיקו 1-1 נגד עירוני נשר. בסיום העונה ז'דנוב העפיל עם נתניה לליגת העל, אף על פי שהופחתו 9 נקודות ממאזנה.

ביולי חזר לאוקראינה וחתם במטאליסט 1925.

בפברואר 2020 ז'דנוב עבר לפודיליה חלמניצקי מאוקראינה, ולאחר עונה פרש מכדורגל.

==תארים==
; מכבי נתניה
*ליגה לאומית: 2016/2017

==קישורים חיצוניים==

קטגוריה:יהודים אוקראינים
קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:בלמי כדורגל ישראלים
קטגוריה:כדורגלנים יהודים
קטגוריה:חרקוב: כדורגלנים
קטגוריה:כדורגלני לבוב
קטגוריה:כדורגלני קריוובס
קטגוריה:כדורגלני הפועל בית שאן
קטגוריה:כדורגלני מכבי נתניה
קטגוריה:עולים בשנות ה-2010
קטגוריה:ישראלים ילידי אוקראינה
קטגוריה:אוקראינים שנולדו ב-1984
קטגוריה:ישראלים שנולדו ב-1984
דולי מנגה

דולי דומינגוס מנגה (בצרפתית: Dolly Domingos Menga; נולד ב-2 במאי 1993) הוא כדורגלן אנגולי-בלגי המשחק בעמדת החלוץ בנבחרת אנגולה.

==קריירת מועדונים==
מנגה גדל במחלקת הנוער של בסטנדרד לייז', וב-26 בדצמבר 2011 ערך את הופעת הבכורה שלו בקריירה, במשחק מול קורטרייק במסגרת ליגת העל הבלגית. הייתה זו הופעתו היחידה של מנגה במדי הקבוצה הבוגרת של המועדון, ובינואר הושאל לסנט-טרוידן על מנת לצבור דקות משחק. ב-18 בפברואר 2012 הבקיע את שער הבכורה שלו בקריירה, בתיקו 1-1 נגד לירסה, ובסך הכל ערך 14 הופעות בליגה בהן כבש שני שערים, אך סנט-טרוידן ירדה לליגה השנייה בתום העונה ומנגה עזב את המועדון. בקיץ חתם בלירסה, וב-29 ביולי 2012 ערך את הופעת הבכורה שלו בהפסד 0–2 לגנט. בינואר הושאל לטורינו מהסרייה א' באיטליה, אך במדיה ערך הופעה אחת בלבד, כאשר נכנס כמחליף בדקה ה-91 בהפסד 3–4 לקליארי. בתום העונה חזר ללירסה בה כבש שני שערים ב-17 משחקי ליגה.

בקיץ הגיע מנגה לפורטוגל וחתם בבנפיקה ליסבון, אך לא שיחק במדיה וצורף לקבוצת המילואים. בינואר הצטרף לספורטינג בראגה אך גם שם שיחק תחילה בקבוצת המילואים. ב-17 במאי 2015 ערך את הופעתו היחידה בקבוצה הראשונה של בראגה, במשחק מול ספורטינג ליסבון. בקיץ הושאל לטונדלה, ובמדיה ערך 25 הופעות בליגת העל הפורטוגלית אך לא כבש.

בקיץ 2016 הגיע מנגה לישראל ונבחן תחילה בקבוצת מכבי פתח תקווה. לאחר מכן החל להתאמן בהפועל תל אביב ונבחן במדיה במשחק הדרבי מול מכבי תל אביב במסגרת גביע הטוטו. ב-7 בספטמבר הושאל מנגה להפועל תל אביב עד תום העונה. ב-12 בספטמבר ערך את הופעת הבכורה שלו בליגת העל, כשנכנס כמחליף במשחק מול מכבי פתח תקווה. בסך הכל ערך מנגה 17 הופעות במדי הפועל תל אביב בכל המסגרות, וב-1 בינואר 2017 שוחרר מהמועדון. ב-3 בינואר 2017 הושאל מנגה עד תום העונה לקבוצת מועדון ספורט אשדוד.

ב-2 בנובמבר 2017 חתם בבלקפול מהליגה השלישית באנגליה, במדיה ערך שמונה הופעות ובתום העונה שוחרר מהמועדון. באוגוסט חתם בליווינגסטון מליגת העל הסקוטית, ובעונתו הראשונה בקבוצה כבש שני שערים ב-25 הופעות ליגה. בספטמבר 2019 הושאל לקבוצת פטרו דה לואנדה מאנגולה ובינואר , מנגה חזר לליווינגסטון.

===נבחרת לאומית===
בצעירותו שיחק מנגה בנבחרות הצעירות של בלגיה, וביולי החליט לייצג את נבחרת אנגולה לאחר שזומן לסגל הנבחרת הבוגרת. ב-15 בנובמבר 2014 ערך את הופעת הבכורה שלו בנבחרת, במשחק נגד . ב-13 ביוני 2015 הבקיע את שער הבכורה שלו בנבחרת בניצחון 4–0 נגד .

==קישורים חיצוניים==

==הערות שוליים==

קטגוריה:כדורגלנים אנגולים
קטגוריה:כדורגלנים בלגים
קטגוריה:חלוצי כדורגל אנגולים
קטגוריה:חלוצי כדורגל בלגים
קטגוריה:כדורגלני נבחרת אנגולה
קטגוריה:כדורגלני סטנדרד לייז'
קטגוריה:כדורגלני לירסה
קטגוריה:כדורגלני טורינו
קטגוריה:כדורגלני ספורטינג בראגה
קטגוריה:כדורגלני טונדלה
קטגוריה:כדורגלני הפועל תל אביב
קטגוריה:כדורגלני מועדון ספורט אשדוד
קטגוריה:כדורגלני בלקפול
קטגוריה:כדורגלנים זרים בישראל
קטגוריה:ספורטאים זרים באיטליה
קטגוריה:ספורטאים זרים בפורטוגל
קטגוריה:ספורטאים זרים בישראל
קטגוריה:ספורטאים זרים בסקוטלנד
קטגוריה:אנגולים שנולדו ב-1993
קטגוריה:בלגים שנולדו ב-1993
יריד ההבלים (סדרה, 1987)

יריד ההבלים (באנגלית: Vanity Fair) הוא עיבוד טלוויזיוני לרומן "יריד ההבלים" מאת ויליאם מייקפיס תאקרי בהפקת אולפני פבל מיל של ה-BBC. הסדרה צולמה באולפן ובאתרים בוינצ'סטר ובתטפורד. כל צילומי הפנים נעשו בסטודיו A של פבל מיל.

בסדרה מככבים איב מת'סון בתפקיד רבקה שארפ, רבקה סאייר בתפקיד אמיליה סדלי. סיימון דורמנדי בתפקיד ויליאם דובין, וג'ק קלאף בתפקיד רודון קרולי.

==תקציר עלילה==
סיפור העלילה מתרחש בתקופת המלחמות הנפוליאוניות. בקי שארפ צעירה יתומה וענייה רוקמת תחבולות להתעשר ולהעלות את מעמדה החברתי. היא נעזרת בחברתה ללימודים אמיליה סדלי, כדי לטפס בסולם החברתי. שתי הנשים מתחתנות עם קצינים בצבא, ועל שתיהן משפיעים אירועי קרב ווטרלו.

==צוות השחקנים==
* איב מת'סון – בקי שארפ
* רבקה סייר – אמיליה סדלי
* סיימון דורמנדי – ויליאם דובין
* ג'ק קלאף – רודון קרולי
* דייוויד סוויפט – מר סדלי
* ג'יליאן ריין – גברת סדלי
* ג'יימס סקסון – ג'וזף "ג'וס" סדלי
* בנדיקט טיילור – ג'ורג' אוסבורן
* שוגן סימור – פיט קרולי
* פיליפה ארקהרט – מיס בריגס
* פרדי ג'ונס – סר פיט קרולי
* ג'ון שרפנל – לורד סטיין

==קישורים חיצוניים==

קטגוריה:סדרות טלוויזיה בריטיות שעלו לשידור בשנות ה-1980
קטגוריה:סרטים מבוססי ספרים
קטגוריה:סדרות דרמה בריטיות
Ĥ

Ĥ (אות קטנה: ĥ; שם האות: ĥo, חוֹ) היא האות האחת־עשרה באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ).

Ĥ מבוססת על האות h, בתוספת גג. ביוניקוד, ערכה של האות הגדולה Ĥ הוא U+0124, וערכה של האות הקטנה ĥ הוא U+0125. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף hh או hx (האחרון מקובל יותר).

האות מייצגת את הצליל /x/ (ח כמו במילה "חלון"), ולפעמים נהגית כצליל /χ/. עם זאת, קיימים דוברי אספרנטו רבים ששפת האם שלהם אינה מכילה את שני הצלילים הללו, והם אינם יכולים להגות אותה, ועל כן בהרבה מילים שמכילות במקור את האות ĥ, היא הוחלפה באות ĉ, h או k. לדוגמה, המילה כימיה הייתה במקור ĥemio, אך כיום מקובל יותר לכתוב ולהגות אותה בתור kemio. למרות זאת, הואיל ויש באספרנטו מילים שהחלפת האות ĥ באות אחרת תשנה את משמעותן, החלפה זו איננה אפשרית בכל מקרה. לדוגמה:
* פירוש המילה eĥo הוא הד, אך eko פירושה התחלה.
* פירוש המילה ĉeĥo הוא צ'כי, אך ĉeko פירושה צ'ק. 
* פירוש המילה ĥoro הוא מקהלה, אך koro פירושה לב, ו-horo פירושה שעה. 

==שימושים נוספים==
* בפיזיקה קוונטית, Ĥ מייצג לפעמים את אופרטור ההמילטוניאן. 

==ראו גם==
* ĉ
* ĝ
* ĵ
* ŝ
* ŭ

==קישורים חיצוניים==

קטגוריה:אספרנטו
H
קטגוריה:סימנים דיאקריטיים
המכתב של בוש לשרון

בוש-שרון באפריל 2004, בה ניתן המכתב]]
המכתב של בוש לשרון הוא מכתב ששלח ב-15 באפריל 2004 נשיא ארצות הברית ג'ורג' בוש לראש ממשלת ישראל אריאל שרון ובו תמיכה בתוכנית ההתנתקות.

שרון ואנשיו הציגו את המכתב כהכרה אמריקנית בעמדות ישראל, בעיקר בנושא גושי ההתיישבות, שניתנה בתמורה לתוכנית ההתנתקות, והיוותה טיעון בעד התוכנית. הממשל האמריקני ייחס למכתב חשיבות פחותה יותר, והממשל האמריקני שהחליף אותו (בראשות ברק אובמה והילרי קלינטון) דחה את טענות ישראל בנוגע למשמעות המכתב.
== רקע ==
לאחר שקיבל את ההחלטה על תוכנית ההתנתקות, הפעיל שרון שדולה חזקה בממשל האמריקני לקבלת התוכנית. למרות נטית הממשל האמריקאי לדחות דיון בנושא עד לאחר הבחירות לנשיאות ארצות הברית, לחץ דיפלומטי בראשותו של דב וייסגלס, שכנע את בכירי הממשל האמריקני לתמוך בתוכנית. ואכן, באפריל 2004 נפגש שרון עם הנשיא ג'ורג' בוש בבית הלבן וקיבל ממנו, לטענתו, הבטחות לתמיכה אמריקנית בתביעות ישראליות במשא ומתן עתידי מול הפלסטינים. לדברי שרון, כהמשך להבטחות אלו נמסר לו המכתב של בוש.

לפי הפירוש שנתן הממשל בישראל, המכתב כלל התחייבויות לתמוך בעמדת ישראל בשלילת זכות השיבה, השארת גושי ההתנחלויות בידי ישראל ואי קיום תהליך מדיני עם הפלסטינים לפני חיסול ארגוני הטרור. משרד ראש הממשלה הציג לציבור את המכתב כנימוק בעד תוכנית ההתנתקות: גם בתשובת המדינה לעתירות נגד תוכנית ההתנתקות, הודגש המכתב כיתרון שהניבה תוכנית ההתנתקות.

== תוכן המכתב ==

המכתב פותח בהבעת תקווה לפתרון הסכסוך הישראלי-פלסטיני, וממשיך בתמיכה בתוכנית ההתנתקות:

המשך המכתב מבקש להבהיר את מחויבותה של ארצות הברית לארבע נקודות:
# מפת הדרכים ובכללה להפסקת הטרור וההסתה הפלסטיניים.
# גבולות בני הגנה לישראל.
# יישובם של הפליטים הפלסטינים בתחומי הרשות הפלסטינית.
# גבולות קבע אשר יוגדרו במשא ומתן בין ישראל לפלסטינים על בסיס החלטות האו"ם. בנושא זה נוספה הערה כי "אין זה ריאלי לצפות שתוצאת המשא ומתן להסדר הקבע תהיה נסיגה מלאה וכוללת לקווי הפסקת האש מ-1949".

בנוסף המכתב כולל הבטחה לפיה 

== תוקפו של המכתב ==
המייל של [[ג'ייק סאליבן להילרי קלינטון]]
בניגוד לאופן בו הציג ממשל שרון את המכתב לציבור בישראל, למכתב אין תוקף מחייב, אם כי יכול להקשות על הממשל האמריקאי לתמוך ביוזמות לחייב את ישראל לנסיגה מלאה לקווי 67. 

בחילופי ממשל בארצות הברית מדווח הממשל העוזב לממשל החדש על ההסכמים וההבנות שנעשו בתקופתו. נציג ממשל בוש לא מסר כל מידע על "הבנות" שנעשו כביכול במכתב של בוש לשרון. כך נשיא ארצות הברית הבא, ברק אובמה, התכחש לחלוטין לתוכן של המכתב במיילים של הילרי קלינטון, מזכירת המדינה של ארצות הברית, שפורסמו, נחשפה תכתובת בנושא בין קלינטון לג'ייק סאליבן, מנהל תכנון ומדיניות במחלקת המדינה: כיצד יש להדוף את טענות ישראל בדבר המכתב שהעניק הנשיא לשעבר בוש לשרון. היועץ ממליץ, בין היתר, להדגיש שדוברי הנשיא בוש דחו את האופן שבו פרשו הישראלים את המכתב.

== קישורים חיצוניים ==
* [https://georgewbush-whitehouse.archives.gov/news/releases/2004/04/20040414-3.html הנוסח המקורי של המכתב]
* [https://www.knesset.gov.il/process/docs/DisengageSharon_letters.htm תרגום המכתב של בוש - אתר רה"מ]
* 
* [http://www.inn.co.il/News/News.aspx/81887 אטינגר: אישור מכתב בוש - הטעייה]
* 

== הערות שוליים ==

קטגוריה:תוכנית ההתנתקות
קטגוריה:מכתבים
קטגוריה:אריאל שרון
קטגוריה:ג'ורג' ווקר בוש
דונם פה ודונם שם

דּוּנָם פֹּה וְדוּנָם שָׁם הוא שיר ילדים שנכתב על ידי יהושע פרידמן ואומץ על ידי הקרן הקיימת כשיר המלווה את התרומות לקופסה הכחולה.

==על השיר==
אביו של פרידמן שלח לקק"ל את מילות השיר שכתב בנו על פועלה של הקרן.

השיר, בלחנו של מנשה רבינא, היה לשיר ילדים פופולרי, שהושר בבתי הספר ובגני הילדים במשך עשרות שנים. "על־פי המנהג, בימי שישי, בטקס קבלת שבת, ובערבי חגים וראש חודש היו הילדים ניגשים בזה אחר זה ביראת קודש לשולחן שעליו עמדה הקופסה הכחולה, משלשלים את מעותיהם ושרים את שירו של י' פרידמן".

==תוכן השיר==
השיר מתאר את הדרכים לתרומה לקרן הקימת לישראל: באמצעות רישום בספר הזהב, תרומה קטנה לקופסה הכחולה, רכישת בולים ועבודה חלוצית.

הפזמון החוזר (רפרן) בשיר הוא המילים המזכירות את האופן בו יירכשו אדמות הלאום, לאט לאט:

==ראו גם==
* גאולת קרקע (ציונות)

==קישורים חיצוניים==

* [https://www.youtube.com/watch?v=dscqIaLd8gA דונם פה ודונם שם], שירם של יהושע פרידמן ומנשה רבינא
* 
* 

==הערות שוליים==

קטגוריה:קרן קיימת לישראל
קטגוריה:ציונות: היסטוריה
קטגוריה:שירי ילדים
M105

M105 (מ-Messier 105, נקראת גם NGC 3379) היא גלקסיה אליפטית בקבוצת הכוכבים אריה, הנמצאת במרחק של כ-35 מיליון שנות אור מכדור הארץ. היא הוספה לקטלוג מסיה רק בשנת 1947, 166 שנים אחרי גילויה, על ידי האסטרונומית הלן סויר הוג.

== היסטוריה ==
M105 התגלתה ב-24 במרץ 1781, על ידי עוזרו של שארל מסיה, האסטרונום הצרפתי פייר מאשן, אך על אף שהתגלתה לפני M101, מסיה לא הכניס אותה לקטלוג. במכתב ששלח מאשן בשנת 1783 ליוהאן ברנולי השלישי סיפר מאשן על גילויה ארבעה ימים אחרי שגילה את הגלקסיות M95 ו-M96 הסמוכות לה, וציין את הקואורדינטות שלה. מכתב זה התגלה על ידי הלן סויר הוג רק בשנת 1947. ויליאם הרשל צפה ב-M105 ב-11 במרץ 1784 בלי שידע על גילויה המוקדם יותר על ידי מאשן, וגילה לידה גם את שתי הגלקסיות הסמוכות NGC 3384 ו-NGC 3389. הרשל ציין שהיא הבהירה ביותר מבין השלוש. ג'ון הרשל צפה בה בשנת 1830 וציין שהיא בהירה מאוד, גדולה, עגולה ובהירותה גדלה בפתאומיות במרכזה. כשהוסיף אותה לקטלוג הכללי של ערפיליות וצבירי כוכבים, הוא ייחס את גילויה לפייר מאשן.

טבעת [[מימן (כחול) סביב M105 (ימין) ו-NGC 3384 (שמאל למעלה) בצילום של טלסקופ החלל גלקס. מתחת ל-NGC 3384 נראית NGC 3389 ובתחתית התמונה מימין M96]]

== תצפית ==
M105 נמצאת כ-4.9 מעלות מצפון-מזרח לכוכב ρ (רו) באריה, כ-9.6 מעלות ממזרח לרגולוס וכ-7 מעלות ממערב-דרום-מערב לכוכב θ (תטא) באריה. עם בהירות נראית מדרגה 9.75 ניתן לראותה באמצעות משקפת איכותית רק כאשר תנאי הצפייה מיטביים. באמצעות טלסקופ חובבים ניתן לראותה בקלות ולהבחין בגרעין הבהיר יותר משאר הגלקסיה וכן ניתן לראות בקלות את NGC 3384 כ-7 דקות קשת מצפון-מזרח לה. NGC 3389 היא עמומה יותר משתי האחרות, אבל עם דרגת בהירות סביב 12 היא ניתנת לצפייה באמצעות טלסקופ חובבים כ-9.5 דקות קשת ממערב-דרום-מערב ל-M105. במרחק של כ-50 דקות קשת מדרום-דרום-מערב ל-M105 נמצאת M96 ו-M95 נמצאת כ-1.3 מעלות מדרום-מערב ל-M105.

== תכונות ==
M105 היא הגלקסיה האליפטית הבהירה ביותר בקבוצת אריה I (נקראת גם קבוצת M96). איתה בקבוצה חברות גם M95, M96 ו-NGC 3384 וכן גלקסיות עמומות יותר שקשות לצפייה באמצעות ציוד חובבים, אך NGC 3389 שנראית סמוכה אליה אינה שייכת ככל הנראה לקבוצה ונמצאת במרחק גדול בהרבה וגם הסחתה לאדום גדולה יותר מאשר ההסחה של חברות הקבוצה. אורכה הזוויתי של M105 הוא כ-5.5 דקות קשת שממרחק של כ-35 מיליון שנות אור שקול לקוטר של כ-55,000 שנות אור. מסתה של M105 מוערכת בכ- מסות שמש כאשר נראה שבמרכזה נמצא חור שחור שמסתו כ- מסות שמש.

M105 ו-NGC 3384 מוקפות בטבעת ענקית של מימן נייטרלי (אזור H I) שקוטרה כ-650,000 שנות אור. הטבעת התגלתה בשנות ה-80 של המאה ה-20 בתצפיות בגלי רדיו ונחשבה לשריד של ענן הגז שממנו נוצר צביר הגלקסיות אריה I. בשנת 2010 התברר שהטבעת מופיעה גם בתצפיות בתחום העל-סגול של טלסקופ החלל גלקס ונמשכת ממנה שלוחה שמגיעה עד ל-M96. כיום משערים שהטבעת נוצרה מהתנגשות של M96 עם NGC 3384 שארעה לפני כ-1.2 מיליארד שנים ושפזרה את הגז הנייטרלי שהיה בגלקסיות. הקרינה העל-סגולה מראה שבתוך טבעת הגז מתרחשת יצירת כוכבים חדשים.

== קישורים חיצוניים ==

* [http://messier.seds.org/m/m105.html M105] באתר SEDS 
* 

==הערות שוליים==

105
קטגוריה:קבוצת הכוכבים אריה
105
קטגוריה:קבוצת אריה I
רכבת ונגרנאלפ

{| 

|}
|}
רכבת ונגרנאלפ (בגרמנית: Wengernalpbahn או בקיצור WAB) הוא קו רכבת ברמה הברנית שבשווייץ, המתחיל בלאוטרברונן ומסתיים בגרינדלוולד.

==היסטוריה==

==תחנות הקו==
{| class="wikitable"
|-
! תמונה !! תחנה !! גובה <small>(במטרים)</small> !! שנת הפתיחה !! חיבור לקווים נוספים
|-
| לאוטרברונןLauterbrunnen || <center>797 </center> || <center>1890</center> || הרמה הברנית, לאוטרברונן-מירן
|-
| ונגוואלטWengwald || <center>1,182</center> || <center>1910</center> || 
|-
| ונגןWengen || <center>1,275</center> || <center>1892</center> || 
|-
| אלמנטAllmend || <center>1,509</center> || <center></center> || 
|-
| ונגרנאלפWengernalp || <center>1,874</center> || <center></center> || 
|-
| קליינה שיידגKleine Scheidegg || <center>2,061</center> || <center>1892</center> || יונגפראו
|-
| אלפיגלןAlpiglen || <center>1,616</center> || <center></center> || 
|-
| בראנדגBrandegg || <center>1,333</center> || <center></center> || 
|-
| גרינדלוולד גרונטGrindelwald Grund || <center>944</center> || <center>1893</center> || 
|-
| גרינדלוולדGrindelwald || <center>1,034</center> || <center>1890</center> || הרמה הברנית
|}

==גלריה==
<gallery widths="220px" heights="165px" perrow="4">
 קובץ:5297 - Wengernalp - Wengernalpbahn.JPG|רכבת בסמוך לתחנת ונגרנאלפ
 קובץ:WengernAlpBahn 119.JPG|רכבת בקטע לאורך הקו
 קובץ:HPS Kleine Scheidegg 01.JPG|רכבות של הקו בתחנת קליינה שיידג
 קובץ:5066 - Grindelwald - Wengernalpbahn Cab Car.JPG|רכבת בתחומי גרינדלוולד
 </gallery>

==ראו גם==
* רכבת הרמה הברנית
* רכבת היונגפראו
* הרכבת ההררית לאוטרברונן-מירן

==קישורים חיצוניים==

* 
* [https://web.archive.org/web/20160808010329/http://www.jungfrau.ch/en/company/railways/wab/portrait/ רכבת ונגרנאלפ], באתר רכבת היונגפראו 
* [http://www.rail-info.ch/WAB/index.en.html רכבת ונגרנאלפ], בפורטל רכבות שווייץ 

*
תחנת הרכבת לאוטרברונן

לאוטרברונן (בגרמנית: Lauterbrunnen) היא תחנת רכבת בלאוטרברונן ברמה הברנית שבשווייץ. התחנה משמשת שלוש רכבות: רכבת הרמה הברנית לאינטרלאקן, ונגרנאלפ לגרינדלוולד ולאוטרברונן-מירן למירן.

==קווים העוברים בתחנה==
{| class="wikitable"
|-
!קו
!מהלך הקו
!תדירות<br><small>(רכבות לשעה)</small>
|-
!הרמה הברנית
|אינטרלאקן • וילדרזוויל • גונדלישוואנט • זאנטוואייט • לוטשנטאל • לאוטרברונן • בורגלאונן • שוואנטי • גרינדלוולד
|<center>1–2</center>
|-
!ונגרנאלפ
|לאוטרברונן • ונגוואלט • ונגן • אלמנט • קליינה שיידג • אלפיגלן • בראנדג • גרינדלוולד גרונט • גרינדלוולד
|<center>2</center>
|-
!לאוטרברונן-מירן
|לאוטרברונן • גריטשאלפ • וינטרג • מירן
|<center>2–4</center>
|}

==ראו גם==
* לאוטרברונן
* רכבת ונגרנאלפ
* תחנת הרכבת לוטשנטאל
* תחנת הרכבת בורגלאונן
* תחנת הרכבת ונגוואלט
* תחנת הרכבת גריטשאלפ

==קישורים חיצוניים==

לאוטרברונן, תחנת הרכבת
לאוטרברונן, תחנת הרכבת
לאוטרברונן
אנליזה גרוסקורט

שלט בכיכר ברובע שרלוטנבורג-וילמרסדורף בברלין שנקראה על שם בני הזוג אנליזה וגאורג גרוסקורט
ד"ר אנליזה גרוסקורט (בגרמנית: Anneliese Groscurth; 1910 – 1996), הייתה מתנגדת המשטר הנאצי וחסידת אומות העולם מגרמניה.

==קורות חיים==
גרוסקורט נולדה בשם אנליזה פלומפה (Plumpe). בעלה היה גאורג גרוסקורט. היא הייתה רופאה במקצועה.

===בתקופת מלחמת העולם השנייה===
בתקופת מלחמת העולם השנייה השתייכה גרוסקורט לקבוצה מתנגדי המשטר הנאצי, עליה נמנו בעלה, רוברט האבמן, פאול רנץ', אשתו של רנץ' והרברט ריכטר. קבוצת מחתרת זו, בשם "האיחוד האירופי", פעלה להצלת יהודים. בשיא פעילותה מנתה הקבוצה כחמישים חברים גרמניים.

חברי הקבוצה יצרו קשר עם שבויי מלחמה ועם עובדי כפייה באזור ברלין, וסיפקו מזון ליהודים וכן מסמכים מזויפים כדי לאפשר להם לחיות בזהות שאולה של בני הגזע הארי. בין יתר פעולותיה, הסתירה גרוסקורט עם בעלה את היהודיה אליזבת פון שבן (לבית ויידנריך) בביתה למשך שלושה שבועות וכן נתנה לה מסמכים מזויפים.

הגסטפו גילה את פעולות הקבוצה, ובתחילת ספטמבר 1943 עצר את חבריה, בהם בני הזוג גרוסקורט ורנץ', רוברט האבמן והרברט ריכטר. אנליזה גרוסקורט ומרגרט רנץ' שוחררו לאחר חודשיים. גאורג גרוסקורט, רוברט האבמן, פאול רנץ' והרברט ריכטר נדונו למוות על ידי בית הדין העממי בברלין ב-16 בדצמבר 1943. האשמה הייתה - בגידה במדינה וסיוע ליהודים. גאורג גרוסקורט, פאול רנץ' והרברט ריכטר הוצאו להורג בכלא ברנדנבורג ב-8 במאי 1944.
כל היהודים שאותם ניסו גרוסקורט וחבריה להציל נספו בשואה חוץ מאליזבת פון שבן, ששרדה באושוויץ.

===לאחר המלחמה===
לאחר המלחמה לא קיבלה גרוסקורט פיצויים למרות חוקי ההשבה הגרמניים שקיבלה מערב גרמניה בשנות החמישים ושנועדו לפצות את קורבנות הנאצים. כמו כן, כיתר חברי "האיחוד האירופי", לא קיבלה גרוסקורט פיצויים על רצח בעלה ועל החרמת רכושה. היא יצאה נגד חימושה מחדש של גרמניה והוקעה בתור קומוניסטית - האשמה חמורה בימי המלחמה הקרה.

גרוסקורט הייתה תומכת השמאל והסוציאליזם, אם כי לא השתייכה למפלגה פוליטית. היא עבדה במחלקת הבריאות העירונית בשכונת שרלוטנבורג שברובע שרלוטנבורג-וילמרסדורף בברלין. כמו כן הייתה בעלת קליניקה פרטית אך נאצים לשעבר הטרידו אותה וקראו להחרמת הקליניקה שלה. היא לא קיבלה דרכון עד שנות השישים, והשלטונות הקשו עליה לקבל את תשלומי הפנסיה להם הייתה זכאית.

קבריהם של בני הזוג אנליזה וגאורג גרוסקורט ברובע שרלוטנבורג-וילמרסדורף בברלין

==הכרה והנצחה==
בשנת 2005 הכיר יד ושם באנליזה גרוסקורט בתור חסיד אומות העולם. גם עמיתיה לניסיונות ההצלה, גאורג גרוסקורט, פאול רנץ' והרברט ריכטר הוכרו בתואר זה באותה שנה.

סיפורם של בני הזוג גרוסקורט הונצח בספר "השנה שלי בתור רוצח" (Mein Jahr als Mörder) שכתב הסופר הגרמני פרידריך כריסטיאן דליוס בשנת 2004, ספר המשלב מוטיבים ביוגרפיים ברומן פשע.

על שמם של בני הזוג גרוסקורט נקראה כיכר ברובע שרלוטנבורג-וילמרסדורף בברלין.

==קישורים חיצוניים==

* 
* 

קטגוריה:גרמניות חסידות אומות העולם
קטגוריה:מצילים בשואה: גרמניה
קטגוריה:מתנגדות גרמניות למשטר הנאצי
קטגוריה:רופאות גרמניות
קטגוריה:גרמניות שנולדו ב-1910
קטגוריה:גרמנים שנולדו ב-1910
קטגוריה:נפטרות ב-1996
הרכבת ההררית לאוטרברונן-מירן

{| 

|}
|}
הרכבת ההררית לאוטרברונן-מירן (בגרמנית: Bergbahn Lauterbrunnen–Mürren או בקיצור BLM) הוא קו משולב של רכבת ורכבל ברמה הברנית שבשווייץ, המתחיל בלאוטרברונן ומסתיים במירן.

==היסטוריה==
==תחנות הקו==
{| class="wikitable"
|-
! תמונה !! תחנה !! גובה <small>(במטרים)</small> !! שנת הפתיחה !! חיבור לקווים נוספים
|-
| לאוטרברונןLauterbrunnen || <center>797 </center> || <center>1890</center> || הרמה הברנית, רכבת ונגרנאלפ
|-
| גריטשאלפGrütschalp || <center>1,487</center> || <center>1891</center> ||
|-
| ווינטרגWinteregg || <center>1,578</center> || ||
|-
| מירןMürren || <center>1,639</center> || ||שילטהון
|}

==גלריה==
<gallery widths="220px" heights="148px" perrow="3">
 קובץ:Gimmelwald-Grütschalp 29.07.2009 16-43-58.JPG|הרכבת באזור תחנת ווינטרג
 קובץ:Gimmelwald-Grütschalp 29.07.2009 15-26-15.JPG|קטע מהמסילה באזור תחנת מירן
 קובץ:Gimmelwald-Grütschalp 29.07.2009 15-23-43.JPG|רכבת נכנסת לתחנת מירן
 </gallery>

==ראו גם==
* רכבת ונגרנאלפ
* רכבת הרמה הברנית
* הרכבל לשילטהורן

==קישורים חיצוניים==

* [https://web.archive.org/web/20160815005821/http://www.jungfrau.ch/en/company/railways/blm/portrait הרכבת ההררית לאוטרברונן-מירן], באתר רכבת היונגפראו 
* [http://www.rail-info.ch/BLM/index.en.html הרכבת ההררית לאוטרברונן-מירן], בפורטל רכבות שווייץ 
* [http://www.myswitzerland.com/en-il/muerrenbahn.html הרכבת ההררית לאוטרברונן-מירן], באתר MySwitzerland 

קטגוריה:קווי רכבת ברמה הברנית
פאול רנץ'

פאול רנץ (בגרמנית: Paul Rentsch; 1904, רוטנבורג/אוברלאוזיץ שבפרובינציית שלזיה (כיום במזרח סקסוניה, על גבול גרמניה-פולין) – 1944, ברנדנבורג) היה מתנגד המשטר הנאצי וחסיד אומות העולם מגרמניה שנרצח על ידי הנאצים.

==קורות חיים==
רנץ' היה רופא שיניים בהכשרתו ותומך במפלגה הסוציאל-דמוקרטית של גרמניה.

בשנת 1943 ייסד רנץ' עם האדריכל הרברט ריכטר ועם הרופא גאורג גרוסקורט מחתרת בשם "האיחוד האירופי" שפעלה להצלת יהודים. חברי הקבוצה יצרו קשר עם שבויי מלחמה ועם עובדי כפייה באזור ברלין, וסיפקו מזון ליהודים וכן מסמכים מזויפים כדי לאפשר להם לחיות בזהות שאולה של בני הגזע הארי. ביולי 1943 היה רנץ' בין חברי הקבוצה שניסחו כרוז שקרא להתנגדות חמושה לשלטון הנאצי. רנץ' הסתיר את היהודיה אליזבת פון שבן (לבית ויידנריך) בביתו, מאוגוסט 1943 במשך מספר שבועות, עד שנלכדה וגורשה לאושוויץ (אם כי שרדה). בנוסף לכך הסתיר יהודים נוספים.

הגסטפו גילה את פעולות הקבוצה, ובתחילת ספטמבר 1943 עצר את חבריה, בהם רנץ' ואשתו, גאורג ואנליזה גרוסקורט, רוברט האבמן והרברט ריכטר. פאול רנץ', רוברט האבמן, גאורג גרוסקורט והרברט ריכטר נדונו למוות על ידי בית הדין העממי בברלין ב-16 בדצמבר 1943 בעוון בגידה במדינה וסיוע ליהודים. הם הוצאו להורג בכלא ברנדנבורג ב-8 במאי 1944.

==הכרה והנצחה==
בשנת 2005 הכיר יד ושם בפאול רנץ' בתור חסיד אומות העולם. גם עמיתיו לניסיונות ההצלה, בני הזוג גרוסקורט והרברט ריכטר, הוכרו בתואר זה באותה שנה.

==קישורים חיצוניים==
* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:חסידי אומות העולם שנרצחו
קטגוריה:רופאי שיניים

קטגוריה:גרמנים שנולדו ב-1898
קטגוריה:גרמנים שנפטרו ב-1944
הרכבל לשילטהורן

{| 

|}
|}
הרכבל לשילטהורן (בגרמנית: Schilthornbahn) הוא קו רכבל ברמה הברנית שבשווייץ, המתחיל בשטכלברג שבעמק לאוטרברונן ומסתיים בפסגת הר השילטהורן.

==היסטוריה==
החל מהמאה ה-19 נעשו ניסיונות שלא צלחו להקים רכבל לפסגת ההר. בשנת 1959 ארנסט פוז, קופץ סקי שווייצרי, חידש את היוזמה. בשנת 1963 החלה הבנייה ובשנת 1967 הסתיימה בניית הרכבל<ref></ref>. 

==תחנות הקו==
{| class="wikitable"
|-
! תמונה !! תחנה !! גובה <small>(במטרים)</small> !! חיבור לקווים נוספים
|-
| שטכלברגStechelberg || <center>910</center> ||
|-
| גימלוולדGimmelwald || <center>1,363</center> ||
|-
| מירןMürren || <center>1,638</center> || הרכבת ההררית לאוטרברונן-מירן
|-
| בירגBirg || <center>2,677</center> ||
|-
| שילטהורןSchilthorn || <center>2,970</center> ||
|}

==גלריה==
<gallery widths="320px" heights="215px" perrow="2">
 קובץ:Mürren as seen from cable car above Blumental, Bern, Switzerland, 2012 August.jpg|רכבל עולה ממירן לבירג
 קובץ:1 Schilthorn view from helicopter.jpg|תחנת שילטהורן וסביבתה
 </gallery>

==ראו גם==
* הרכבת ההררית לאוטרברונן-מירן

==קישורים חיצוניים==

* 
* [https://web.archive.org/web/20160426202946/http://schilthorn.ch/cmsfiles/Sommerguide_2016_4.pdf עלון מידע מקומי] 
* [http://www.myswitzerland.com/en-il/events/event-303961617.html הרכבל לשילטהורן], באתר MySwitzerland 

== הערות שוליים ==

שילטהון, רכבל
שילטהורן
ציד בהתשה

איור של אדם הרודף אחרי אנטילופה.
זאב אפור במרדף אחרי איילה קנדית.]]
ציד בהתשה (לפעמים מכונה גם ציד התמדה, ציד סיבולת או ציד מרחקים) היא טכניקת ציד של טורפים אצנים, בה טורפים או ציידים העשויים להיות איטיים ביחס לטרפם למרחקים קצרים, משתמשים בשילוב של ריצה, הליכה וגישוש כדי להתיש את הטרף. בין המשתמשים באסטרטגית ציד זו אפשר למצוא חיות טרף כמו הזאב המצוי, הזאב הטלוא, אורקות ואת האדם. השימוש בטכניקת ציד זו דורשת מהצייד יכולת של ריצה למרחקים ארוכים ולמשך פרקי זמן ארוכים.

האדם הוא היחיד ממיני הפרימטים המשתמש ב"ציד בהתשה" ככלי הישרדותי. בנוסף לכך, לאדם יש יתרון ביכולת לריצה למרחקים ארוכים בכך שיש לו שיער דליל יחסית מה שהופך את הזיעה לאמצעי יעיל ביותר לקירור גופו. לעומת זאת הפרסתנים ויונקים נוספים צריכים לנשום על מנת לקרר את עצמם ולפעמים אף להאט או לעצור.
ציד בהתשה נחשב לאחת משיטות הציד המוקדמות ביותר ששימשו את האדם כבר לפני אלפי שנים. שיטת ציד זו משמשת עדיין<ref></ref> את הבושמנים יושבי מדבר קלהארי, וכן את שבט הטאראהומרה האינדיאני החי בצפון-מערב מקסיקו.

== שימוש בציד בהתשה אצל בני האדם ==
=== ציד בהתשה באבולוציה האנושית ===
ייתכן שציד בהתשה הוא אחת הטכניקות שנקטו ההומיננאים המוקדמים לצורך ציד – טכניקה שיכולה להתבצע גם ללא כלי קלע או נשקי מוט כגון כידונים, חניתות או קלע.

המעבר של ההומיננאים לתנועה דו-רגלית גרם להם לאבד ממהירותם ולפיכך גם את היכולת לצוד בעזרת ריצות קצרות ומהירות. במקום זה הם זכו בסיבולת גבוהה לריצות למרחקים ארוכים, וכך הסתגלו לציד באמצעות התמדה והתשה של הטרף. בנוסף, למרות שרוב היונקים מזיעים, רק מעטים מהם מנצלים את ההזעה בצורה יעילה לוויסות חום הגוף. בני אדם (וגם סוסים למשל) פיתחו מערכת הזעה יעילה<ref></ref>, כך שההומיננאים יכלו לרוץ גם בשעות החמות של היום, שבהן רוב בעלי החיים ממילא משתדלים לנוח ומותשים בקלות.

=== ציד בהתשה בימינו ===
ציידים-לקטים מודרניים החיים במקומות נידחים כמו למשל מדבר קלהארי שבאפריקה, עדיין משתמשים בשיטה זו לציד. בדרך כלל יוצאים כמה ציידים יחדיו. היציאה לציד מתרחשת בתחילת השעות החמות של היום, כדי לנצל את היתרון המובנה ביכולת הקירור של בני האדם. כאשר הם מאתרים טרף ראוי כמו למשל אנטילופה גדולה, הם מתחילים במרדף. בכל פעם הם גורמים לאנטילופה לרוץ עוד ועוד בזמן שהם שומרים על קצב קבוע ועוקבים אחריה מרחוק. האנטילופה מהירה מהם בטווח הקצר, אבל היא לא מספיקה להתקרר בין ריצה לריצה. כאשר חום הגוף של האנטילופה עולה כך שהיא לא מצליחה עוד לרוץ, הציידים תופסים אותה. מרדף כזה יכול לקחת עד חמש שעות, כאשר הציידים גומאים מעל 30 ק"מ.

==ראו גם==
*מרדף
==לקריאה נוספת==
ספרו של כריסטופר מקדוגל "נולדנו לרוץ"
==קישורים חיצוניים==

==הערות שוליים==

קטגוריה:ציד
קטגוריה:התנהגות טורפים